
Tisztelt Képviselő-testület!

A vízi közmű üzemeltetését végző Bácsvíz Zrt. képviseletében Kurdi Viktor elnök- vezérigazgató levélben keresett meg a vízi közművek vállalkozási célú hasznosítását illetőn. 
A vízi közmű- szolgáltatásról szóló 2011. évi CCIX. törvény 43. § (4) bekezdése szerint: A víziközmű-szolgáltató az üzemeltetési szerződésben meghatározott feltételek szerint jogosult a vízi közművel a víziközmű-szolgáltatáson kívüli vállalkozási tevékenységet is folytatni, feltéve hogy az nem veszélyezteti a víziközmű-szolgáltatás folyamatos és biztonságos ellátását, továbbá nem okoz a vízi közműben állagromlást.
A megállapodás tervezettel kapcsolatban 2018. április 4-én egyeztetést folytattam a Bácsvíz gazdasági igazgatójával, Aczél Péter úrral, aki elmondta, hogy a vállalkozási célú hasznosítás keretében a víztoronyra kerül felszerelésre antenna.
A megállapodás tervezetben foglaltak lehetővé teszik önkormányzatunknak, hogy folyamatosan figyelemmel kísérje a vízi közmű vállalkozási célú hasznosítását.
A levél és a megállapodás, valamint az alap szerződés és annak 1. számú módosítása előterjesztésem mellékletét képezi.
Kérem a Tisztelt Képviselő–testületet, hogy az alábbi határozati javaslat elfogadásával a vízi- közmű vagyon vállalkozási célú hasznosítását szíveskedjen jóváhagyni.


Határozati javaslat:
……. /2018.(…….) határozat

A víziközmű –vagyon vállalkozási célú hasznosításáról

[bookmark: _GoBack]Martfű Város Önkormányzatának Képviselő-testülete megtárgyalta a víziközmű –vagyon vállalkozási célú hasznosítására vonatkozó előterjesztést.
A Képviselő–testület az előterjesztés mellékletét képező, az üzemeltetésre átadott víziközmű vagyon hasznosításáról szóló megállapodás tervezetet elfogadja és felhatalmazza a polgármestert a megállapodás aláírására.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Bácsvíz Zrt.
4. Pénzügyi és Adóügyi iroda 
5. Műszaki iroda
6. Irattár

Martfű, 2018. április 11.

Dr. Papp Antal
polgármester

